title: 2009/149/EZ: Odluka Vijeća od 27. studenoga 2008. o potpisivanju Sporazuma između Europske zajednice i Republike Armenije o određenim aspektima usluga u zračnom prometu

text:
               11/Sv. 119

               HR

               Službeni list Europske unije

               27

         32009D0149

               L 050/21

               SLUŽBENI LIST EUROPSKE UNIJE

         ODLUKA VIJEĆA
   od 27. studenoga 2008.
   o potpisivanju Sporazuma između Europske zajednice i Republike Armenije o određenim aspektima usluga u zračnom prometu
   (2009/149/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. u vezi s člankom 300. stavkom 2. prvom rečenicom prvog podstavka,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju da otvori pregovore s trećim zemljama o zamjeni određenih odredaba u postojećim bilateralnim sporazumima sporazumom Zajednice.

               (2)

               Komisija je u ime Zajednice pregovorima dogovorila Sporazum s Republikom Armenijom o određenim aspektima usluga u zračnom prometu u skladu s mehanizmima i direktivama iz Priloga Odluci Vijeća o ovlašćivanju Komisije da otvori pregovore s trećim zemljama o zamjeni određenih odredaba u postojećim bilateralnim sporazumima sporazumom Zajednice.

               (3)

               Sporazum koji je Komisija pregovorima dogovorila treba potpisati, podložno njegovom kasnijem sklapanju,

         ODLUČILO JE:
   Članak 1.
   Potpisivanje Sporazuma između Europske zajednice i Republike Armenije o određenim aspektima usluga u zračnom prometu, dalje u tekstu „Sporazum”, odobrava se u ime Zajednice, podložno Odluci Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(-e) ovlaštenu(-e) za potpisivanje Sporazuma u ime Zajednice, podložno njegovom sklapanju.
   Članak 3.
   Predsjednik Vijeća ovlašćuje se dati obavijest predviđenu u članku 9. stavku 1. Sporazuma.

      Sastavljeno u Bruxellesu 27. studenoga 2008.

            Za Vijeće

            Predsjednik

         L. CHATEL


title: 2014/264/EU: Odluka Vijeća od 6. svibnja 2014. o pokretanju automatizirane razmjene podataka iz registra vozila u Mađarskoj

text:
               12.5.2014

               HR

               Službeni list Europske unije

               L 137/7

         ODLUKA VIJEĆA
   od 6. svibnja 2014.
   o pokretanju automatizirane razmjene podataka iz registra vozila u Mađarskoj

      (2014/264/EU)

   VIJEĆE EUROPSKE UNIJE,
   uzimajući u obzir Odluku Vijeća 2008/615/PUP od 23. lipnja 2008. o produbljivanju prekogranične suradnje, posebno u suzbijanju terorizma i prekograničnog kriminala (1), a posebno njezin članak 25.,
   uzimajući u obzir Odluku Vijeća 2008/616/PUP od 23. lipnja 2008. o provedbi Odluke 2008/615/PUP (2), a posebno članak 20. i poglavlje 4. njezina Priloga,
   budući da:

               (1)

               U skladu s Protokolom o prijelaznim odredbama koji je priložen Ugovoru o Europskoj uniji, Ugovoru o funkcioniranju Europske unije i Ugovoru o osnivanju Europske zajednice za atomsku energiju, akti institucija, tijelâ, uredâ i agencija Unije doneseni prije stupanja Ugovora iz Lisabona na snagu zadržavaju svoje pravne učinke dok se ne stave izvan snage, ponište ili izmijene provedbom Ugovorâ.

               (2)

               U skladu s tim, članak 25. Odluke 2008/615/PUP primjenjiv je te Vijeće mora jednoglasno odlučiti o tome jesu li države članice provele odredbe poglavlja 6. navedene Odluke.

               (3)

               Člankom 20. Odluke 2008/616/PUP predviđeno je da se odluke iz članka 25. stavka 2. Odluke 2008/615/PUP donose na osnovi izvješća o ocjeni koje se temelji na upitniku. Što se tiče automatizirane razmjene podataka u skladu s poglavljem 2. Odluke 2008/615/PUP, izvješće o ocjeni treba se temeljiti na ocjenjivačkom posjetu i pokusu.

               (4)

               U skladu s poglavljem 4. točkom 1.1. Priloga Odluci 2008/616/PUP, upitnik koji sastavlja odgovarajuća radna skupina Vijeća odnosi se na svaku automatiziranu razmjenu podataka i država članica treba ga popuniti čim smatra da ispunjava preduvjete za dijeljenje podataka u odgovarajućoj kategoriji podataka.

               (5)

               Mađarska je ispunila upitnik o zaštiti podataka i upitnik o podacima iz registra vozila.

               (6)

               Mađarska je provela uspješan pokus s Nizozemskom.

               (7)

               Obavljen je ocjenjivački posjet Mađarskoj i nizozemsko-litavski ocjenjivački tim sastavio je izvješće o ocjenjivačkom posjetu te ga je proslijedio odgovarajućoj radnoj skupini Vijeća.

               (8)

               Vijeću je dostavljeno cjelokupno izvješće o ocjeni koje sadrži kratak pregled rezultata upitnika, ocjenjivačkog posjeta i pokusa u vezi s podacima iz registra vozila,

         DONIJELO JE OVU ODLUKU:
   Članak 1.
   Mađarska je u potpunosti provela opće odredbe o zaštiti podataka iz poglavlja 6. Odluke 2008/615/PUP za potrebe automatiziranog pretraživanja podataka iz registra vozila te ima pravo primati i dostavljati osobne podatke na temelju članka 12. navedene Odluke od dana stupanja na snagu ove Odluke.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 6. svibnja 2014.

            Za Vijeće

            Predsjednik

         G. STOURNARAS

      (1)  SL L 210, 6.8.2008., str. 1.

      (2)  SL L 210, 6.8.2008., str. 12.


title: 2004/483/EZ: Odluka Komisije od 28. travnja 2004. o sklapanju Sporazuma u obliku razmjene pisama između Europske zajednice i Sjedinjenih Meksičkih Država o izmjeni Priloga I. Sporazumu između Europske zajednice i Sjedinjenih Meksičkih Država o uzajamnom priznavanju i zaštiti naziva za jaka alkoholna pića, kako bi se uzelo u obzir proširenje (priopćena pod brojem dokumenta C(2004) 1566)

text:
03/Sv. 38              HR                                 Službeni list Europske unije                                                  97
32004D0483
30.4.2004.                                            SLUŽBENI LIST EUROPSKE UNIJE                                               L 160/139
                                                             ODLUKA KOMISIJE
                                                             od 28. travnja 2004.
               o sklapanju Sporazuma u obliku razmjene pisama između Europske zajednice i Sjedinjenih
               Meksičkih Država o izmjeni Priloga I. Sporazumu između Europske zajednice i Sjedinjenih
               Meksičkih Država o uzajamnom priznavanju i zaštiti naziva za jaka alkoholna pića, kako bi se
                                                           uzelo u obzir proširenje
                                                 (priopćena pod brojem dokumenta C(2004) 1566)
                                                                 (2004/483/EZ)
KOMISIJA EUROPSKIH ZAJEDNICA,                                               ODLUČILA JE:
uzimajući u obzir Ugovor o osnivanju Europske zajednice,
                                                                                Članak 1.
uzimajući u obzir Odluku Vijeća 97/361/EZ od 27. svibnja                    Ovime se, u ime Zajednice, odobrava Sporazum u obliku
1997. o sklapanju Sporazuma između Europske zajednice i                     razmjene pisama između Europske zajednice i Sjedinjenih
Sjedinjenih Meksičkih Država o uzajamnom priznavanju i                      Meksičkih Država o izmjeni Priloga I. Sporazumu između
zaštiti naziva za jaka alkoholna pića (1), a posebno njegov                 Europske zajednice i Sjedinjenih Meksičkih država o uzajamnom
članak 4.,                                                                  priznavanju i zaštiti naziva za jaka alkoholna pića.
budući da:
                                                                            Tekst Sporazuma priložen je ovoj Odluci.
(1)     S obzirom na proširenje potrebno je izmijeniti Prilog I.
        Sporazumu između Europske zajednice i Sjedinjenih                                               Članak 2.
        Meksičkih Država o uzajamnom priznavanju i zaštiti
        naziva za jaka alkoholna pića kako bi se od 1. svibnja              Ovim se ovlašćuje povjerenik za poljoprivredu da potpiše
        2004. zaštitili nazivi novih država članica u sektoru jakih         razmjenu pisama kako bi ona obvezivala Zajednicu.
        alkoholnih pića.
(2)     Stoga su Zajednica i Sjedinjene Meksičke Države, u
        skladu s člankom 18. gore spomenutog Sporazuma,                     Sastavljeno u Bruxellesu 28. travnja 2004.
        postigle Sporazum u obliku razmjene pisama kojim se
        izmjenjuje Prilog I. Tu bi razmjenu pisama trebalo stoga
        odobriti.                                                                                Za Komisiju
(3)     Mjere predviđene u ovoj Odluci u skladu su s mišljenjem                                                Franz FISCHLER
        Odbora za provedbu za jaka alkoholna pića,                                                              Član Komisije
(1) SL L 152, 11.6.1997., str. 15.


title: 2010/184/ZVSP: Odluka ATALANTA/1/2010 Političkog i sigurnosnog odbora od 5. ožujka 2010. o izmjeni Odluke ATALANTA/2/2009 Političkog i sigurnosnog odbora o prihvatu doprinosa trećih država vojnoj operaciji Europske unije kojom se doprinosi odvraćanju, sprečavanju i suzbijanju gusarstva i oružane pljačke na somalskoj obali (Atalanta) i Odluke ATALANTA/3/2009 Političkog i sigurnosnog odbora o osnivanju Odbora doprinositelja za vojnu operaciju Europske unije kojom se doprinosi odvraćanju, sprečavanju i suzbijanju gusarstva i oružane pljačke na somalskoj obali (Atalanta)

text:
               18/Sv. 005

               HR

               Službeni list Europske unije

               169

         32010D0184

               L 083/20

               SLUŽBENI LIST EUROPSKE UNIJE

               05.03.2010.

      ODLUKA ATALANTA/1/2010 POLITIČKOG I SIGURNOSNOG ODBORA

   od 5. ožujka 2010.
   o izmjeni Odluke ATALANTA/2/2009 Političkog i sigurnosnog odbora o prihvatu doprinosa trećih država vojnoj operaciji Europske unije kojom se doprinosi odvraćanju, sprečavanju i suzbijanju gusarstva i oružane pljačke na somalskoj obali (Atalanta) i Odluke ATALANTA/3/2009 Političkog i sigurnosnog odbora o osnivanju Odbora doprinositelja za vojnu operaciju Europske unije kojom se doprinosi odvraćanju, sprečavanju i suzbijanju gusarstva i oružane pljačke na somalskoj obali (Atalanta)
   (2010/184/ZVSP)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov treći podstavak članka 38.,
   uzimajući u obzir Zajedničku akciju Vijeća 2008/851/ZVSP od 10. studenoga 2008. o Vojnoj operaciji Europske unije kojom se doprinosi odvraćanju, sprečavanju i suzbijanju gusarstva i oružane pljačke na somalskoj obali (1), a posebno njezin članak 10.,
   uzimajući u obzir Odluku Atalanta/2/2009 (2) Političkog i sigurnosnog odbora i Odluku Atalanta/3/2009 (3) Političkog i sigurnosnog odbora te njihove dopune (4),
   budući da:

               (1)

               Zapovjednik operacije EU-a održao je 16. prosinca 2008. Konferenciju za stvaranje snaga.

               (2)

               Slijedeći ponudu Ukrajine da doprinese operaciji Atalanta, preporuke zapovjednika operacije EU-a i savjet Vojnog odbora Europske unije, doprinos bi Ukrajine trebalo prihvatiti.

               (3)

               U skladu s člankom 5. Protokola br. 22 o stajalištu Danske, priloženom Ugovoru o Europskoj uniji i Ugovoru o funkcioniranju Europske unije, Danska ne sudjeluju u izradi i provedbi odluka i akcija Unije koje imaju obrambene implikacije,

         DONIO JE OVU ODLUKU:
   Članak 1.
   Članak 1. Odluke Atalanta/2/2009 Političkog i sigurnosnog odbora zamjenjuje se sljedećim:

      „Članak 1.
      Doprinosi trećih država
      Nakon Konferencije za stvaranje snaga, treba prihvatiti doprinose Norveške, Hrvatske, Crne Gore i Ukrajine za vojnu operaciju EU-a kojom se doprinosi odvraćanju, sprečavanju i suzbijanju gusarstva i oružane pljačke na somalskoj obali (Atalanta)”.

   Članak 2.
   Prilog Odluci Atalanta/3/2009 Političkog i sigurnosnog odbora zamjenjuje se tekstom iz Priloga ovoj Odluci.
   Članak 3.
   Ova Odluka stupa na snagu danom donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 5. ožujka 2010.

            Za Politički i sigurnosni odbor

            Predsjednik

         C. FERNÁNDEZ-ARIAS

      (1)  SL L 301, 12.11.2008., str. 33.

      (2)  SL L 109, 30.4.2009., str. 52.

      (3)  SL L 112, 6.5.2009., str. 9.

      (4)  SL L 119, 14.5.2009., str. 40.
   PRILOG

         „PRILOG

            POPIS TREĆIH DRŽAVA IZ ČLANKA 2. STAVKA 1.

                     —

                     Norveška

                     —

                     Hrvatska

                     —

                     Crna Gora

                     —

                     Ukrajina.”


title: 2012/305/EU: Odluka Vijeća od 7. lipnja 2012. o sklapanju Sporazuma između Europske unije te Republike Islanda i Kraljevine Norveške o primjeni određenih odredaba Konvencije od 29. svibnja 2000. o uzajamnoj pomoći u kaznenim stvarima između država članica Europske unije i njezinog Protokola iz 2001.

text:
               11/Sv. 031

               HR

               Službeni list Europske unije

               302

         32012D0305

               L 153/1

               SLUŽBENI LIST EUROPSKE UNIJE

               07.06.2012.

      ODLUKA VIJEĆA

   od 7. lipnja 2012.
   o sklapanju Sporazuma između Europske unije te Republike Islanda i Kraljevine Norveške o primjeni određenih odredaba Konvencije od 29. svibnja 2000. o uzajamnoj pomoći u kaznenim stvarima između država članica Europske unije i njezinog Protokola iz 2001.
   (2012/305/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 82. stavak 1. točku (d) u vezi s njegovim člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 19. prosinca 2002. ovlastilo Predsjedništvo, kojem je pomagala Komisija, da započne pregovore s Islandom i Norveškom o primjeni određenih odredaba Konvencije od 29. svibnja 2000. o uzajamnoj pomoći u kaznenim stvarima između država članica Europske unije i njezinog Protokola iz 2001. (dalje u tekstu „Konvencija”).

               (2)

               U skladu s Odlukom 2004/79/EZ (1) Sporazum između Europske unije te Republike Islanda i Kraljevine Norveške o primjeni određenih odredaba Konvencije (dalje u tekstu „Sporazum”) potpisan je 19. prosinca 2003., podložno njegovom sklapanju.

               (3)

               Sporazum još nije sklopljen. Sa stupanjem na snagu Ugovora iz Lisabona 1. prosinca 2009., postupci koje Unija treba slijediti radi sklapanja Sporazuma uređeni su člankom 218. Ugovora o funkcioniranju Europske unije.

               (4)

               Sporazum bi trebalo odobriti.

               (5)

               U skladu s člankom 3. Protokola o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog Ugovoru o Europskoj uniji i Ugovoru o funkcioniranju Europske unije, ove države članice su priopćile želju za sudjelovanjem u donošenju i primjeni ove Odluke.

               (6)

               U skladu s člancima 1. i 2. Protokola o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te nije njome obvezana niti podliježe njezinoj primjeni,

         DONIJELO JE OVU ODLUKU:
   Članak 1.
   Sporazum između Europske unije te Republike Islanda i Kraljevine Norveške o primjeni određenih odredaba Konvencije od 29. svibnja 2000. o uzajamnoj pomoći u kaznenim stvarima između država članica Europske unije i njezinog Protokola iz 2001. (2) (dalje u tekstu „Sporazum”) se ovime odobrava u ime Unije.
   Članak 2.
   Ovim se ovlašćuje predsjednik Vijeća odrediti osobu(-e) koja(-e) će biti ovlaštena(-e), u ime Unije, dostaviti obavijest predviđenu člankom 6. stavkom 1. Sporazuma kako bi on obvezivao Uniju (3).
   Članak 3.
   Ova Odluka stupa na snagu na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Luxembourgu 7. lipnja 2012.

            Za Vijeće

            Predsjednik

         M. BØDSKOV

      (1)  SL L 26, 29.1.2004., str. 1.

      (2)  SL L 26, 29.1.2004., str. 3.

      (3)  Glavno tajništvo Vijeća objavit će dan stupanja na snagu Sporazuma u Službenom listu Europske unije.


title: 2008/87/EZ: Odluka Vijeća od 30. listopada 2007. o potpisivanju i privremenoj primjeni Sporazuma između Europske zajednice i Ujedinjenih Arapskih Emirata o određenim aspektima zračnog prometa

text:
               11/Sv. 037

               HR

               Službeni list Europske unije

               225

         32008D0087

               L 028/20

               SLUŽBENI LIST EUROPSKE UNIJE

               30.10.2007.

      ODLUKA VIJEĆA

   od 30. listopada 2007.
   o potpisivanju i privremenoj primjeni Sporazuma između Europske zajednice i Ujedinjenih Arapskih Emirata o određenim aspektima zračnog prometa
   (2008/87/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. u vezi s člankom 300. stavkom 2. prvim podstavkom, prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju da započne pregovore s trećim zemljama o zamjeni pojedinih odredaba u postojećim bilateralnim sporazumima sa Sporazumom Zajednice.

               (2)

               Komisija je, u ime Zajednice, postigla Sporazum s Ujedinjenim Arapskim Emiratima o određenim aspektima zračnog prometa u skladu s mehanizmima i direktivama u Prilogu Odluci Vijeća kojom se ovlašćuje Komisija da započne pregovore s trećim zemljama o zamjeni pojedinih odredaba u postojećim bilateralnim sporazumima sa Sporazumom Zajednice.

               (3)

               Sporazum bi trebalo potpisati i privremeno primjenjivati podložno njegovom kasnijem sklapanju,

         DONIJELO JE OVU ODLUKU:
   Članak 1.
   Ovime se u ime Zajednice odobrava potpisivanje Sporazuma o određenim aspektima zračnog prometa između Europske zajednice i Ujedinjenih Arapskih Emirata podložno sklapanju navedenog Sporazuma.
   Tekst Sporazuma prilaže se ovoj Odluci.
   Članak 2.
   Ovime se ovlašćuje Predsjednik Vijeća odrediti osobu(-e) ovlaštenu(-e) za potpisivanje Sporazuma u ime Zajednice, podložno njegovom sklapanju.
   Članak 3.
   Do njegovog stupanja na snagu, Sporazum se privremeno primjenjuje od prvoga dana prvog mjeseca koji slijedi nakon dana kada su ugovorne stranke jedna drugu obavijestile o završetku potrebnih postupaka provedenih u tu svrhu.
   Članak 4.
   Ovime se ovlašćuje Predsjednik Vijeća da sastavi obavijest predviđenu člankom 9. stavkom 2. Sporazuma.

      Sastavljeno u Luxembourgu 30. listopada 2007.

            Za Vijeće

            Predsjednik

         F. NUNES CORREIA


title: Odluka Vijeća 2011/640/ZVSP od 12. srpnja 2011. o potpisivanju i sklapanju Sporazuma između Europske unije i Republike Mauricijusa o uvjetima premještanja osumnjičenih pirata i povezane zaplijenjene imovine iz pomorskih snaga pod vodstvom Europske unije u Republiku Mauricijus i o uvjetima postupanja s osumnjičenim piratima nakon premještanja

text:
               11/Sv. 118

               HR

               Službeni list Europske unije

               45

         32011D0640

               L 254/1

               SLUŽBENI LIST EUROPSKE UNIJE

         ODLUKA VIJEĆA 2011/640/ZVSP
   od 12. srpnja 2011.
   o potpisivanju i sklapanju Sporazuma između Europske unije i Republike Mauricijusa o uvjetima premještanja osumnjičenih pirata i povezane zaplijenjene imovine iz pomorskih snaga pod vodstvom Europske unije u Republiku Mauricijus i o uvjetima postupanja s osumnjičenim piratima nakon premještanja
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37., i Ugovor o funkcioniranju Europske unije, a posebno njegov članak 218. stavke 5. i 6.,
   uzimajući u obzir prijedlog visokog predstavnika Unije za vanjske poslove i sigurnosnu politiku („VP”),
   budući da:

               (1)

               Vijeće sigurnosti Ujedinjenih naroda (VSUN) usvojilo je 2. lipnja 2008. Rezoluciju 1816 (2008.) kojom je pozvalo sve države na suradnju pri određivanju nadležnosti te provedbi istrage i kaznenog progona osoba odgovornih za djela piratstva i oružane pljačke na somalskoj obali. Te su odredbe ponovo potvrđene u sljedećim rezolucijama VSUN-a.

               (2)

               Vijeće je 10. studenoga 2008. donijelo Zajedničku akciju 2008/851/ZVSP o vojnoj operaciji Europske unije za doprinos odvraćanju, sprečavanju i suzbijanju djela piratstva i oružane pljačke na somalskoj obali (1); (operacija „Atalanta”).

               (3)

               Člankom 12. Zajedničke akcije 2008/851/ZVSP predviđeno je da osobe za koje se sumnja da namjeravaju počiniti, da čine, ili da su počinile djela piratstva ili oružane pljačke u somalskim teritorijalnim vodama, a koje su uhićene i zadržane s ciljem njihovog kaznenog progona, te imovina korištena za izvršenja takvih djela mogu biti premješteni u treću zemlju koja želi iskoristiti svoju nadležnost nad prethodno navedenim osobama i imovinom, pod uvjetom da su uvjeti premještaja dogovoreni s tom trećom zemljom u skladu s odgovarajućim međunarodnim pravom, posebno međunarodnim pravom o ljudskim pravima, kako bi se posebno zajamčilo da neće podlijegati smrtnoj kazni, mučenju ili bilo kakvom okrutnom, neljudskom ili ponižavajućem postupanju.

               (4)

               Nakon donošenja Odluke Vijeća od 22. siječnja 2010. o davanju ovlaštenja za otvaranje pregovora od 22. siječnja 2010., VP je u skladu s člankom 37. UEU-a zaključio pregovore o Sporazumu između Europske unije i Republike Mauricijusa o uvjetima premještanja osumnjičenih pirata i povezane zaplijenjene imovine iz pomorskih snaga pod vodstvom Europske unije u Republiku Mauricijus i o uvjetima postupanja s osumnjičenim piratima nakon premještanja (dalje u tekstu „Sporazum”).

               (5)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Republike Mauricijusa o uvjetima premještanja osumnjičenih pirata i povezane zaplijenjene imovine od pomorskih stana Europske unije u Republiku Mauricijus i o uvjetima postupanja s osumnjičenim piratima nakon premještanja (dalje u tekstu „Sporazum”) ovime se odobrava u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(e) opunomoćenu(e) za potpisivanje Sporazuma kako bi on obvezivao Uniju.
   Članak 3.
   U ime Unije predsjednik Vijeća daje obavijest predviđenu člankom 11. stavkom 1. Sporazuma (2).
   Članak 4.
   Ova Odluka stupa na snagu na datum donošenja.

      Sastavljeno u Bruxellesu 12. srpnja 2011.

            Za Vijeće

            Predsjednik

         J. VINCENT-ROSTOWSKI

      (1)  SL L 301, 12.11.2008., str. 33.

      (2)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.